ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ክትራን ተሳቲፎም ዝተብሃሉ፡ ኣባላት ፖሊስ ዓድግራት ተኣሲሮም 21 መጋቢት 2019 ኣብ ከተማ ዓዲግራት ኣብ ገበን ክትራን ተሳቲፎም ኣብ ልዕሊ ዝተብሃሉ ኣባላት ጸጥታ፡ 'ስጉምቲ ከምዝተወሰደ' ተገሊጹ። ሓላፊ ጸጥታ ከተማ ዓዲ ግራት ኣይተ ገብረሰለማ ገብረሚካኤል፡ ኣብ ገበን ክትራን (ብልሙድ ሃንግ ዝበሃል) ብቐጥታን ብተዘዋዋርን ተሳትፎ ዝነበሮም ኣባላት ፖሊስ ከምዝነበሩ ንቢቢሲ ገሊጾም። "ገለ ገለ ኣባላትና፡ ኣብ ናይ ለይቲ ምንቅስቓስ ደንቢ ክዳን ብምኽዳን፡ ጸጥታ ዘኽብሩ መሲሎም ነቲ ዘይሕጋዊ ተግባር ይፍጽሙ ነይሮም" ይብሉ። ካልኦት ድማ፤ 'ርኢኻ ከምዘይረኣኻ ብምሕላፍ' ከምኡ ድማ 'ዝተትሓዙ ጥርጡራት ከምልጡ ብምግባር ይተሓባበሩ ነይሮም' ኢሎም። እቲ ቤት ጽሕፈት ጸጥታ ገምጋም ድሕሪ ምግባሩ፤ በዚ ገበን ዝተጠርጠሩ 4 ፖሊስ ኣብ ቀይዲ ከምዝወዓሉ 1 ኣባል ድማ ከምዝተሰጎገ እቶም ሓላፊ ገሊጾም። ካብዚ ብተወሳኺ፤ ካብ ዝነበሮም ሓላፍነት ስራሕ ክወርዱ ዝተገበሩን መሃየኦም ዝተቐጽዑን ኣባላት ኣለዉ ኢሎም። ኣይተ ገብረሰለማ ገብረሚካኤል ከምዝገለጽዎ፤ ብሓፈሻ ኣብ ልዕሊ 26 ኣባላት ፖሊስ እዩ 'ስጉምቲ ተወሲዱ'። ነበርቲ ናይታ ኣብ ዞባ ምብራቕ ትግራይ እትርከብ ከተማ፤ ገበናት ስርቂን ክትራንን ይብርክት ኣሎ ብምባል መረረቶም ከስምዑ ጸኒሖም እዮም። እቶም ሓላፊ ጸጥታ ንቢቢሲ ከም ዝገለጹዎ፡ እቲ ስጉምቲ ኣብ ልዕሊ ኣባላት ጸጥታ ጥራይ ኣይኮነን ተወሲዱ። ''ኣብቲ ከተማ ጸገም ዝፈጥሩ ዝነበሩ ኣካላት፡ ኣብ መጽናዕቲ ተመስሪቱ ናይ ምቅላዕ ስራሕቲ ተኻይዱ ኣሎ'' ዝበሉ ኣይተ ገብረሰለማ፡ ጥርጡራት ኣብ ክትራን ይጥቀሙለን ነይሮም ዝተብሃላ 25 ባጃጅ (ሰለስተ እግሪ ዘለወን ተሽከርከርቲ) ከምኡ ድማ 19 ሞተር ብሽክለታታት ከምዝተትሓዛን፡ ኣብ 11 እንዳ ጫትን ሺሻን ስጉምቲ ከምዝተወሰደን ገሊጾም። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
